proxectonos/corpus_dominio_legal_administrativo_tmp huggingface dataset:
RELACIÓN DEFINITIVA DE ASPIRANTES ADMITIDOS E EXCLUÍDOS DA CONVOCATORIA DE 1 PRAZA VACANTE DE LIMPADOR DE INSTALACIÓNS E EDIFICIOS PÚBLICOS
ADMINISTRACIÓN LOCAL — Municipal — Lama, A (Persoal, oposicións, 17/12/2019)

Logo de aprobar a relación definitiva de aspirantes admitidos e excluídos da convocatoria de 1 praza vacante de limpador de instalacións e edificios públicos, no marco do proceso de estabilización de emprego temporal levado a cabo no Concello, do tenor literal seguinte: A realización do primeiro exercicio, será o día 5 de xuño de 2020 ás 10:00 horas, nas dependencias do Edificio de Usos Múltiples do Concello de A Lama (Carretera da Fraga s/n), debendo portar os aspirantes a documentación identificativa. Os sucesivos chamamentos e convocatorias, e en definitiva calquera decisión que adopte o Tribunal e que deba coñecer o persoal aspirante até a finalización das probas selectivas ou, no seu caso, a fase de concurso, exporanse na sede electrónica deste Concello [dirección https://concellodalama.sedeelectronica.es] e, no Taboleiro de Anuncios, para maior difusión, bastando dita exposición, na data que se inicie, como notificación para todos os efectos. Designar como membros do Tribunal que debe xulgar as correspondentes probas a: O alcalde, na data que figura á marxe O alcalde, Jorge Canda Martínez DOCUMENTO ASINADO ELECTRONICAMENTE
CONTA XERAL EXERCICIO ORZAMENTARIO 2018
ADMINISTRACIÓN LOCAL — Municipal — Pontecesures (Presupostos e cadros de persoal, 29/05/2019)

Formulada e rendida a Conta Xeral do exercicio orzamentario 2018, e informada pola Comisión de Contas, Patrimonio e Contratación, exponse ó público por espazo de quince días hábiles, contados a partires do seguinte ó da inserción do presente edicto no Boletín Oficial da provincia, ó obxecto de que os interesados poidan examinala e formular por escrito os reparos e observacións que estimen pertinentes, durante o prazo de exposición e os oitos días seguintes, de conformidade co disposto nos artigos 116 da Lei 7/1985, de 2 de abril e 212.3 do R. D. Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Pontecesures, a 10 de maio de 2019. O Alcalde, Juan Manuel Vidal Seage. (Documento asinado dixitalmente, na data sinalada á marxe)
APROBACIÓN PROVISIONAL DE MODIFICACIÓN DE ORDENANZAS FISCAIS DA TAXA DO LIXO E REDE DE SUMIDOIROS
ADMINISTRACIÓN LOCAL — Municipal — Mondariz-Balneario (Ordenanzas e Regulamentos, 07/11/2019)

Aprobouse provisionalmente polo Pleno do Concello, en sesión de 31 de outubro de 2019, o expediente de modificación e novo texto de ordenanzas fiscais reguladoras dos seguintes tributos: Este acordo exponse o público por espazo de 30 días hábiles, contados a partir da publicación deste anuncio no BOP, para que os interesados poidan examina-lo expediente e presenta-las reclamación que estimen oportunas. Mondariz Balneario, a 31 de outubro de 2019 O alcalde Asdo.: José Antonio Lorenzo Rodríguez
TAXA POLO SERVIZO DE AXUDA NO FOGAR, XUÑO 2019
ADMINISTRACIÓN LOCAL — Municipal — Estrada, A (Recadación, 05/08/2019)

Mediante o Decreto da Alcaldía núm.2019-889 do 29/07/19, aprobouse a liquidación correspondentes á taxa polo servizo de axuda no fogar de XUÑO 2019, por un total de 8911,17 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 1/8/19 ao 1/10/2019, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
APROBACIÓN DEFINITIVA DO ORZAMENTO 2019
ADMINISTRACIÓN LOCAL — Municipal — Baiona (Presupostos e cadros de persoal, 31/10/2019)

En sesión plenaria do 25 de setembro de 2019 aprobouse inicialmente o Orzamento Xeral do Concello de Baiona para o ano 2019, por importe de 8.990.323,96 €. Con data 4 de outubro publicase ou devandito acordou non B. O. P. nº 191. Durante ou prazo de exposición pública, non presentáronse reclamacións, polo que o acordo inicial elevase a definitivo, de conformidade co previsto non artigo 169.1 do Texto Refundido da Lei Reguladora das Facendas Locais, sendo o texto do mesmo o seguinte: Primeiro.-Aprobar inicialmente o orzamento xeral deste Concello para o ano 2019, co seguinte resumo por capítulos de ingresos e gastos: Terceiro.- Aprobar as bases de exe cución do orzamento, así como os investimentos recollidos no capítulo 6 do estado de gastos, e anexo de investimentos. Cuarto.- Aprobar o cadro de persoal relativo ao persoal funcionario, laboral e eventual, así como o anexo de persoal Quinto.- Expoñer ao público o orzamento xeral, polo prazo de 15 días hábiles, mediante anuncio no Boletín oficial da provincia, no taboleiro de anuncios, na páxina web deste Concello, e no portal de transparencia, para que os interesados debidamente lexitimados podan examinalo e presentar reclamacións ante o pleno. Se no prazo de exposición ao público non se presentaran reclamacións contra o orzamento xeral de 2019, entenderase definitivamente aprobado sen necesidade de novo acordo plenario. En caso de existir reclamacións, procederase na forma indicada no artigo 169 do texto refundido da Lei reguladora das facendas locais. En todo caso, será preciso que se proceda á publicación á que fai referencia o apartado J do mesmo artigo. Sexto.- Remitir unha copia telemática do orzamento xeral á Administración lo Estado a través da aplicación da oficina virtual das entidades locais no Ministerio de Hacienda. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Publicaranse ambos instrumentos, así mesmo, na sede electrónica municipal, de conformidade cos artigos 7 e 8, en relación co 5, da Lei 19/2013. Contra este acordo, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. Baiona, na data que figura no marxe deste documento, asinado dixitalmente. O alcalde Carlos Gómez Prado
DEDICACIÓN EXCLUSIVA ALCALDÍA
ADMINISTRACIÓN LOCAL — Municipal — Catoira (Outros documentos, notificacións e informacións públicas, 23/09/2019)

O Pleno do Concello de Catoira na súa sesión extraordinaria do día 19 de agosto de 2019, adoptou os seguintes acordos: Primeiro. Determinar que as funcións do cargo de Alcalde-Presidente do Concello de Catoira sexan exercidas con dedicación exclusiva a tempo total con efectos a partires do día 1 de setembro de 2019. Segundo. De acordo co disposto no artigo 75 bis.1, da devandita Lei 7/85, a retribución anual a percibir polo desenvolvemento do cargo en réxime de dedicación exclusiva será a prevista no baremo que para municipios de entre 1.000 e 5.000 habitantes recolle a Disposición Adicional Nonaxésima da Lei 22/2013, de decembro, de Presupostos Xerais do Estado. Polo tanto, o cargo de Alcalde-Presidente percibirá una retribución anual bruta de 42.504,14 euros. Terceiro. A retribución fixada pola dedicación exclusiva experimentará, con efectos do 1º de xaneiro de cada anualidade, a mesma variación porcentual que a Lei de Orzamentos Xerais do Estado aprobe con carácter xeral para os funcionarios públicos O que se fai público para xeral coñecemento. Catoira, a 9 de setembro de 2019. O alcalde-presidente Xoán Xosé Castaño Conde.
IN407A 2019/102-4. SOLICITUDE DE UFD DISTRIBUCIÓN ELECTRICIDAD S. A., DE INSTALACIÓN RET. LMT SJG804 N-541 (CERDEDO-COTOBADE)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 19/09/2019)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 30 de agosto de 2019. O xefe territorial Ignacio Rial Santomé
APROBACIÓN INICIAL DA ALTERACIÓN DA NATUREZA XURÍDICA DA PARCELA MUNICIPAL, DENOMINADA "EDIFICIO RECTORADO" (PROPIEDADE MUNICIPAL Nº 3600 DO IMBD)
ADMINISTRACIÓN LOCAL — Municipal — Vigo (Urbanismo e Patrimonio, 15/01/2019)

O Pleno do Concello de Vigo, en sesión ordinaria do día 26 de decembro de 2018 (26.12.2018) adoptou o seguinte acordo: “ Primeiro.- Aprobar inicialmente a alteración da natureza xurídica da parcela municipal, denominada “Edificio Rectorado” ( propiedade municipal nº 3600 do IMBD), sita na rúa Areal 46, desafectandoa do servicio público administrativo co que consta no Inventario municipal de bens e dereitos aprobado por acordo plenario de 4-5-9 3 e transformándoa en patrimonial Segundo.- Someter o expediente a información pública, durante o prazo de un mes de acordo co art.8.2 RBEL. Terceiro.- O presente acordo resultará aprobado definitivamente, se transcorrido o prazo de información pública non se houbesen presentado alegacións ó mesmo, o que se acreditará mediante a correspondente certificación que para o efecto emita a Secretaría. Cuarto.- Que pola oficina do Inventario municipal, se proceda, unha vez, acadada a aprobación definitiva da presente alteración da natureza xurídica da propiedade nº 3600, a considerar a necesaria rectificación no Inventario municipal reflectindo a nova natureza xurídica de ben patrimonial resultante na actualización do IMBD en trámite. Quinto.- Notificar ao Rexistro da Propiedade de Vigo a nova cualificación como ben patrimonial do edificio municipal “Rectorado”, sito no núm.46 da rúa Areal para a súa consideración e no seu caso modificación rexistral Sexto.- Dar conta do presente acordo á Xerencia municipal de urbanismo aos efectos oportunos.” Durante o prazo de UN MES, sométese o expediente a información pública para a presentación de cantos documentos ou escritos de alegacions se consideren convenintes, podendo ser examinado no Rexistro Xeral deste Concello, en horario de 9 a 13,30 horas de luns a venres. Vigo, data segundo sinatura electrónica. P. D. (Resolución 19.7.2015) O Concelleiro Delegado de Patrimonio Francisco J. Pardo Espiñeira
DELEGACIÓN TEMPORAL DA ÁREA DE MEDIO AMBIENTE E VIDA SAUDABLE
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/02/2019)

Por resolución desta Alcaldía de data 19 de xuño de 2015 delegouse na concelleira, Dª Mª JESÚS LAGO REY a Área de MEDIO AMBIENTE E VIDA SAUDABLE nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponden a esta Alcaldía. Con motivo da ausencia da citada membro do goberno dende o día 28 de xaneiro ata o día 10 de marzo do 2019, ambos incluídos, procede avogar a dita delegación e encomendar a xestión da Área de MEDIO AMBIENTE E VIDA SAUDABLE á concelleira Dª NURIA RODRÍGUEZ RODRÍGUEZ. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía- artigo 124.4 da Lei 7/1985, do 2 de abril, reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.— Avogar as competencias delegadas da Área de MEDIO AMBIENTE E VIDA SAUDABLE na concelleira, Dª JESÚS LAGO REY durante a súa ausencia do día 28 de xaneiro ata o día 10 de marzo do 2019, ambos incluídos, recuperando novamente a súa vixencia a devantida resolución ao día seguinte do período indicado. Segundo.— Delegar na concelleira Dª NURIA RODRÍGUEZ RODRÍGUEZ as competencias municipais en materia de MEDIO AMBIENTE E VIDA SAUDABLE, do día 28 de xaneiro ata o día 10 de marzo do 2019, nos termos sinalados na Resolución de 19 de xuño de 2015. Terceiro.— A presente resolución terá efectos a partir do día 28 de xaneiro ata o día 10 de marzo do 2019, ambos incluídos, sen prexuízo de posteriores modificacións. Cuarto.— Notificar a presente resolución aos concelleiros e demais persoal interesado e dar conta dela mediante a intranet municipal. Quinto.— A presente resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2. do RD 2568/1986. Sexto.— Da presente resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. CCA/rs. DATA E SINATURA DIXITAL. O ALCALDE-PRESIDENTE, ABEL CABALLERO ÁLVAREZ. Dou fe. A SECRETARIA DO GOBERNO LOCAL-Mª CONCEPCIÓN CAMPOS ACUÑA
RESOLUCIÓN DEFINITIVA ADMITIDOS TÉCNICO SUPERIOR ENXEÑERÍA INFORMÁTICA
ADMINISTRACIÓN LOCAL — Municipal — Pontevedra (Persoal, oposicións, 05/12/2019)

A concellería delegada do Servizo de Persoal e Cultura, en data 27/11/2019, ditou a seguinte resolución: Por Resolución da concellería delegada do Servizo de Persoal e Cultura publicada no Boletín Oficial da Provincia (BOP) nº 215 data 08/11/2019, fíxose pública a lista provisional de aspirantes admitidos e excluídos e a composición do tribunal do proceso selectivo convocado para cubrir unha praza vacante de técnico/a superior en enxeñería informática incluída na OEP do ano 2017, quenda promoción interna. De conformidade co previsto nas Bases reguladoras da convocatoria, RESOLVO: Primeiro.— Aprobar a lista definitiva de aspirantes admitidos e excluídos do proceso selectivo convocado: 1 LAPIEDRA CAGIGAL, BRIAN ANTONIO 2 SHAH ZULLA, ROSANA ANDREA Ningún Segundo.— Determinar a data en que terá lugar a constitución do Tribunal Cualificador, valoración de méritos e primeiro exercicio: Constitución do Tribunal e baremo de méritos o día 10 de decembro de 2019, ás 10:30 horas, na Sala de Xuntas do Concello, situada en Michelena-30, baixo. O primeiro exercicio terá lugar o día 11 de decembro 2019, ás 12:00 horas, no seminario 8 do Pazo de Congresos e Exposicións (piso 2º). Terceiro.— Os aspirantes deberán presentarse para a realización de cada exercicio provistos do DNI ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica dos exercicios. Cuarto.— Contra a precedente resolución, que pon fin á vía administrativa, poderá interpoñerse ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 124.1 da Lei 39/2015, do 1 de outubro, do procedemento administrativo común das administracións públicas ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra. Así o ordena e dispón a concellería delegada no exercicio das súas atribucións delegadas, ante o Secretario da Administración Municipal, que DA FE da precedente resolución.” En Pontevedra, na data da sinatura electrónica A concelleira delegada do Servizo de Persoal e Cultura
DH. A36.50909. CONCESIÓN DUN CAUDAL DE AUGA Á COMUNIDADE DE USUARIOS AUGAS DO VERDUGO, NO CONCELLO DA LAMA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 25/04/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de marzo de 2019 e como resultado do expediente incoado ó efecto, outorgóuselle á Comunidade de Usuarios Augas do Verdugo unha concesión de 3067,9 m3 anuais de auga que procede de dous mananciais situados no monte Rega do Verdugo, na parroquia de Escuadra (San Lourenzo), no concello da Lama, con destino a uso doméstico e hostaleiro. O xefe do Servizo de Tramitación Técnico-Administrativa do Dominio Público Hidráulico, Jose Romualdo Rasco Curbera.
IN407A 2018/399-4. LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA LMTS, CTC MONTE DE BERDÓN, VILAGARCÍA DE AROUSA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 24/09/2019)

A instalación denominada LMTS, CTC Monte de Berdón, no concello de Vilagarcía De Arousa, foi declarada de utilidade pública mediante resolución do 18 de xullo de 2019 da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.54.1 da Lei 54/1997, do 27 de novembro, do sector eléctrico, comunícase que o día 2 de outubro de 2019, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Vilagarcía de Arousa. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Esta publicación servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 45.1a da Lei 39/2015 de 1 de outubr o, do procedemento administrativo común das administracións públicas. Pontevedra, asinado en Vigo por sinatura dixital certificada na data que se indica na marxe. O xefe territorial de Pontevedra Alda Maria Mikhail Almendres Hassib
APROBACIÓN INICIAL ORZAMENTO EXERCICIO 2019
ADMINISTRACIÓN LOCAL — Municipal — Cuntis (Presupostos e cadros de persoal, 13/02/2019)

Aprobado inicialmente en sesión ordinaria de Pleno deste Concello, de data 31 de xaneiro de 2019, o Orzamento Xeral, Bases de Execución, e o persoal de persoal funcionario, laboral e eventual para o exercicio económico 2019, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://concellodecuntis.sedelectronica. gal]. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións.
EXPOSICIÓN PÚBLICA DA APROBACIÓN DO PROXECTO TÉCNICO DE "NOVA EDAR DO RÍO MENDO-SALVATERRA DE MIÑO (EMPRAZAMENTO MODIFICADO)” AO OBXECTO DE RECLAMACIÓNS
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 19/08/2019)

O Pleno da Corporación, en sesión ordinaria de data 29 de xullo de 2019 acordou aprobar o proxecto técnico para a mellora das infraestruturas de saneamento do Concello de Salvaterra de Miño: “NOVA EDAR DO RÍO MENDO- SALVATERRA DE MIÑO (Emprazamento modificado (PONTEVEDRA)”, redactado polos Enxeñeiros de Camiños D. Patricio Aguilar Cavanillas e D. Vicente Lourido Vázquez, cun orzamento de execución por importe de 1.869.308,84 euros. Queda o documento de manifesto ao público na Secretaría Xeral deste Concello e en horas de oficina, ao obxecto de formular as alegacións que estimen pertinentes, polo prazo de vinte días hábiles, contados dende o seguinte á data de inserción do presente anuncio no B. O. da Provincia. En Salvaterra de Miño, data da sinatura dixital. A Alcaldesa, Marta Valcárcel Gómez. DOCUMENTO ASINADO ELECTRÓNICAMENTE NA MARXE.
DECRETO DELEGACIÓN PARA CELEBRACIÓN DE BODA CIVIL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 05/08/2019)

Visto o expediente tramitado no Rexistro Civil de Vigo rexistrado baixo o número 788/2018, remitido polo Xulgado de Paz de Vilaboa para a celebración de matrimonio civil, que terá lugar o día 26 de xullo de 2019, de acordo coa Instrución de 26 de xaneiro de 1995 sobre autorización de matrimonio civil polos alcaldes, e por vontade dos contraentes. De acordo cos artigos 44.1 e 2 do ROF 2568/1986, de 28 de novembro, 1. Delegar na concelleira Ornela Fernández Salgado a celebración do matrimonio civil, que terá lugar o 26 de xullo de 2019 ás 18:30 horas, no termo municipal do Concello de Vilaboa.2. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. O alcalde, Francisco Costa Fernández (sinatura electrónica na marxe)
NOMEAMENTO TENENTES DE ALCALDE
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 08/07/2019)

“En cumprimento do previsto no artigo 20 da Lei 7/1985 de 2 de abril, reguladora das bases do réxime local e desenvolvido nos artigos 46 ss. do regulamento de organización, funcionamento e réxime xurídico das entidades locais, corresponde a esta Alcaldía o nomeamento dos Tenentes de Alcalde. A vista do disposto nos artigos citados esta Alcaldía adopta a seguinte: Nomear tenentes de alcalde os seguintes concelleiros electos nas pasadas elección do 26 de maio de 2019: Estes substituirán a Alcaldía nos casos de vacante, ausencia ou enfermidade, tal e como se establece no artigo 47 do ROF.” Mondariz Balneario, a 28 de xuño de 2019. O alcalde José Antonio Lorenzo Rodríguez
LISTAXE DEFINITIVO DE DEPORTISTAS RECOÑECIDOS E NON RECOÑECIDOS NAS CATEGORIAS DEPO-DAN E DEPO-PROMESA PARA OPTAR AOS PROGRAMAS DE AXUDAS DESTINADOS A ESTES DEPORTISTAS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/03/2019)

A Deputación de Pontevedra mediante R. P. nº 23147 do 30 de novembro de 2018, aprobou as BASES REGULADORAS PARA A OBTECCIÓN DA CATEGORÍA DE DEPORTISTA DE ALTO NIVEL (DEPO-DAN) E DEPORTISTA PROMESA (DEPO-PROMESA) DA PROVINCIA DE PONTEVEDRA E DOS PROGRAMAS DE BENEFICIOS DEIRIXIDOS A ESTAS PERSOAS, sendo publicadas no BOPPO nº 233, do 04 de decembro de 2018 e unha vez rematado o prazo de presentación de solicitudes e vez realizado o procedemento de avaliación por parte da Comisión de Valoración Aprobar a listaxe definitiva de deportistas recoñecidos e non recoñecidos ca categoría de deportista de alto nivel (DEPO-DAN) e deportista promesa (DEPO-PROMESA) da provincia de Pontevedra, os cales poderán optar aos programas de axudas destinados a este tipo de deportistas. Achegase a relación de recoñecidos e non recoñecidos, obtendo a categoría DEPO-DAN 116 deportistas e categoría DEPO-PROMESA 74 deportistas. Os deportistas non recoñecidos fan un total de 24 deportistas, 12 en cada unha das categorías e que se achegan na seguinte relación: Pontevedra, 26 de febreiro de 2019 Contra esta resolución, que pon fin á vía administrativa, poderá vostede interpoñer un recurso potestativo de reposición ante o mesmo órgano que a ditou, no prazo dun mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente, un recurso contencioso-administrativo perante o Xulgado do Contencioso-Administrativo de Pontevedra, no prazo establecido no artigo 46 da Lei 29/1998, de 13 de xullo, Reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente.
EXTRACTO DA CONVOCATORIA DA IV EDICIÓN DOS PREMIOS SOFÍA NOVOA ORTIZ Á INCLUSIÓN DA PERSPECTIVA DE XÉNERO NOS TRABALLOS DE FIN DE GRAO E FIN DE MÁSTER
ADMINISTRACIÓN LOCAL — Provincial — Deputación Provincial (Subvencións e axudas, 13/09/2019)

En conformidade co previsto nos artigos 17.3. b e 20.8. a da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións: http://www.pap. minhap. gob. es/bdnstrans/index Alumnado da Universidade de Vigo pertencente aos campus de Pontevedra e Vigo. Concesión da IV Edición dos Premios Sofía Novoa Ortiz, dirixidos a fomentar, consolidar e dar a coñecer a inclusión da perspectiva de xénero nos traballos de fin de grao e fin de máster realizados na Universidade de Vigo, nos campus de Pontevedra e Vigo. Bases reguladoras da IV Edición dos Premios Sofía Novoa Ortiz, aprobadas pola Resolución presidencial núm.2019016218, de 9 de setembro de 2019. Bases de execución do Orzamento provincial para o ano 2019 e demais lexislación aplicable. O importe total dos premios é de 5.200 €, outorgados da seguinte maneira: Premios aos traballos de fin de grao: O prazo de presentación de solicitudes finaliza o 27 de setembro de 2019 e a data límite para a entrega dos traballos por vía telemática é o 4 de outubro de 2019. As bases estarán a disposición das persoas interesadas no Boletín Oficial da Provincia de Pontevedra (BOPPO) e na páxina www.depo. gal. Os criterios de valoración dos traballos serán os establecidos no sétimo punto das bases reguladoras. O pagamento realizarase mediante unha transferencia.
APROBACIÓN INICIAL DO PADRÓN DO IBI URBANA 2019
ADMINISTRACIÓN LOCAL — Municipal — Redondela (Recadación, 15/07/2019)

Aprobado por Resolución da Alcaldía de data 21 de xuño de 2019 o Padrón do Imposto sobre Bens Inmobles de natureza urbana (IBI URBANA) correspondente ao exercicio 2019, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, podendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en período voluntario do Imposto sobre Bens Inmobles de natureza urbana (IBI URBANA) será o comprendido entre o 16 de xullo e o 15 de outubro do 2019, ambos inclusive, no horario de caixa de cada entidade bancaria colaboradora. O Imposto deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 15 de setembro de 2019 non tivesen recibido nos seus domicilios os formularios de ingreso, disporán de prazo ata o 15 de outubro de 2019 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Redondela, a 21 de xuño de 2019. Documento asinado dixitalmente ó marxe.
PROCESO PARA A SELECCIÓN DE TÉCNICO/A FORESTAL, CON CARÁCTER DE PERSOAL LABORAL TEMPORAL A TEMPO PARCIAL
ADMINISTRACIÓN LOCAL — Municipal — Oia (Persoal, oposicións, 22/07/2019)

Mediante Decreto de 9 de xullo de 2019 esta alcaldía acorda aprobar a convocatoria e bases que rexerán o procedemento selectivo para a selección dun/a técnico/a forestal para o Concello de Oia con carácter de persoal laboral temporal. O servicio prestaráse durante catro meses, con xornada parcial de 21 horas semanais ( 7 horas en luns, xoves e venres) As citadas bases poderán consultarse na sede electrónica do Concello de Oia, ( tanto no taboleiro de anuncios da sede como no portal de transparencia): oia. sedelectronica. es. O prazo para a presentación de solicitudes será de 5 días hábiles contados a partir do seguinte ó da publicación do anuncio da convocatoria no Boletín Oficial da Provincia. En Oia a 9 de xullo de 2019 A Alcaldesa Cristina Correa Pombal ** Documento asinado á marxe dixitalmente
DELEGACIÓN COMPETENCIAS DO ALCALDE NA XUNTA DE GOBERNO LOCAL
ADMINISTRACIÓN LOCAL — Municipal — Covelo (Outros documentos, notificacións e informacións públicas, 03/10/2019)

De conformidade co disposto nos artigos 46.1 e 52.4 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 133 da Lei 30/1992, de 26 de novembro, de Réxime Xurídico e Procedemento Administrativo Común, faise público o Decreto da Alcaldía de Delegación de Competencias na Xunta de Goberno Local. De conformidade co disposto nos artigos 21 da Lei 7/1985, do 2 de abril, Reguladora das Bases de Réxime Local, artigo 61 da Lei 5/1997, do 22 de xullo, de Administración Local de Galicia e 43, 44, 52 e 53 do Regulamento de Organización, Funcionamento e Réxime Xurídico das Entidades Locais, do 28 de novembro de 1986, RESOLVO: PRIMEIRO: Delegar na Xunta de Goberno Local as seguintes atribucións sen prexuízo de asumi-las directamente en calquera intre: 1. Resolución solicitudes de alta no Servicio Municipal de auga e saneamento e conexións á rede de abastecemento de auga e rede xeral do saneamento municipal, así como solicitudes de alta noutros servicios municipais.2. O outorgamento de licencias, salvo que as leis sectoriais o atribúan expresamente ó Pleno ou á Xunta de Goberno Local.3. A aprobación de instrumentos de planeamento de desenvolvemento do planeamento xeral non expresamente atribuídas ó Pleno, así como a dos instrumentos de xestión urbanística e dos proxectos de urbanización.4. Emisión de informes e resolucións de expedientes sometidos a Autorización Autonómica Previa e a Dictame de Avaliación de Incidencia Ambiental.5. Resolución de expedientes de apertura e cambio de titularidade de establecementos. SEGUNDO: Da presente resolución darase conta ó Pleno na primeira sesión que celebre, notificándose, ademais, persoalmente ós designados e publicarase no “Boletín Oficial da Provincia”, sen prexuízo de súa efectividade dende o día seguinte ó da presente resolución. O mando e asino, en Covelo, na data que figura na marxe.(19-7-2019)” O que se fai público para xeral coñecemento. Covelo, na data que figura na marxe.—O Alcalde, Juan Pablo Castillo Amigo.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚMERO 4/2019.
ADMINISTRACIÓN LOCAL — Provincial — Deputación Provincial (Presupostos e cadros de persoal, 04/11/2019)

O Pleno da Deputación Provincial de Pontevedra na sesión ordinaria que tivo lugar o día 27 de setembro de 2019, aprobou inicialmente o expediente de modificación de créditos número 4/2019, que incluía suplementos de créditos por importe total de 1.844.527,74 euros e baixas por anulación por importe total de 1.844.527,74 euros. De conformidade co disposto nos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación de Pontevedra, polo que esta considérase definitivamente aprobada. Faise público que, unha vez realizada esta modificación, o orzamento da Deputación de Pontevedra para o exercicio 2019 presenta a seguinte distribución por capítulos: Capítulo DESCRICIÓN € 1 GASTOS DE PERSOAL 46.715.031,10 2 GASTOS CORRENTES EN BENS E SERVIZOS 39.131.556,87 3 GASTOS FINANCEIROS 170.627,00 4 TRANSFERENCIAS CORRENTES 49.984.742,04 5 GASTOS IMPREVISTOS 1.000.000,00 6 INVESTIMENTOS REAIS 47.886.321,29 7 TRANSFERENCIAS DE CAPITAL 140.132.490,21 8 ACTIVOS FINANCEIROS 2.692.054,91 9 PASIVOS FINANCEIROS 4.629.775,00 Total GASTOS … … … 332.342.598,42 Capítulo DESCRICIÓN € 1 IMPOSTOS DIRECTOS 12.783.136,00 2 IMPOSTOS INDIRECTOS 12.747.661,00 3 TAXAS, PREZOS PÚBLICOS E OUTROS INGRESOS 10.653.704,00 4 TRANSFERENCIAS CORRENTES 123.728.809,83 5 INGRESOS PATRIMONIAIS 510.150,00 6 ENAXENACIÓN DE INVERSIÓNS REAIS 700.500,00 7 TRANSFERENCIAS DE CAPITAL 8.170.938,47 8 ACTIVOS FINANCEIROS 163.047.699,12 Total INGRESOS … … … 332.342.598,42 De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “ www.depo. gal ” a correspondente documentación do expediente de modificación de créditos número 4/2019. Contra este acordo de aprobación definitiva do expediente de modificación de créditos número 4/2019, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. Pontevedra, a 24 de outubro de 2019. O deputado delegado área de Réxime Interior, O secretario Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay
EXPOSICIÓN PÚBLICA E PERÍODO DE COBRANZA PADRÓN TAXA POLA PRESTACIÓN DO SERVIZO DE DISTRIBUCIÓN DE AUGA 1T 2019
ADMINISTRACIÓN LOCAL — Municipal — Guarda, A (Recadación, 20/05/2019)

A Presidencia desta Corporación, mediante resolución núm.2019-641, de 14 de maio de 2019, aprobou o padrón da taxa pola prestación do servizo de distribución de auga do Concello de A Guarda, correspondente ao primeiro trimestre do exercicio tributario 2019. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, o recurso de reposición, regulado no artigo 14.2 do Real Decreto Lexislativo 2/2004, polo que se aproba o Texto refundido da Lei Reguladora das Facendas Locais, previo ó recurso contencioso-administrativo, no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 62.3 da Lei 58/2003 Xeral Tributaria, comunícase ós contribuíntes afectados que o período voluntario de cobranza da taxa pola prestación do servizo de distribución de auga do Concello de A Guarda, correspondente ó primeiro trimestre de 2019, será do día 20 de maio de 2019 ao 26 de xullo de 2019 A taxa deberá satisfacerse a través das seguintes entidades bancarias: BANCO PASTOR BBVA ABANCA CAIXABANK BANCO SANTANDER BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
DELEGACIÓN DE VODA CIVIL EN CONCELLEIRO DE OBRAS E SERVIZOS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 06/06/2019)

Por Resolución da Alcaldía núm.2019-0720 de data 29 de Maio do 2019, vense de delegar a seguinte atribución: Delega-la presidencia do acto da voda civil que se celebrará o día 01 de Xuño de 2019 ás 17:30 h no concelleiro delegado de obras e servizos Fidel Castro Quiroga. O que se fai público en virtude do disposto no art.44.2 do Real Decreto Lexislativo 2568/86. (Documento asinado electronicamente ao marxe)
APROBACIÓN INICIAL DO ANEXO COMPLEMENTARIO DO PROXECTO DE URBANIZACIÓN DO PLAN PARCIAL SUR-2-FINCA DA CAPELA
ADMINISTRACIÓN LOCAL — Municipal — Barro (Urbanismo e Patrimonio, 20/02/2019)

Aprobado inicialmente o anexo complementario ao Proxecto de Urbanización aprobado do ámbito do Plan Parcial SUR-2-Finca da Capela-Barro (Pontevedra), por acordo da Xunta de Goberno Local de data 6 de febreiro de 2019, de conformidade co artigo 96.3 da Lei 2/2016, de 10 de febreiro, do Solo de Galicia, sométese a información pública por prazo dun mes, contado desde o día seguinte ao de publicación de anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinenes. Así mesmo, estará a disposición dos interesados na sede electrónica deste Concello [https://barro.sedelectrónica.gal]. (DOCUMENTO ASINADO ELECTRÓNICAMENTE)
APROBACIÓN DEFINITIVA MODIFICACIÓN BASES EXECUCIÓN DO ORZAMENTO
ADMINISTRACIÓN LOCAL — Municipal — Neves, As (Presupostos e cadros de persoal, 11/12/2019)

Aprobado inicialmente polo Pleno do Concello, en sesión celebrada o día 5 de novembro de 2019, a modificación da Base 50 “Retribucións e indemnizacións dos membros da Corporación”, das Bases de Execución do Orzamento de 2018, prorrogado por Resolución da Alcaldía para o exercicio de 2019, e exposto ao público no Boletín Oficial da Provincia n.º 118, de data 13 de novembro de 2019 e no taboleiro de anuncios deste Concello, durante o prazo de quince días hábiles, comprendidos entre o 14 de novembro e 4 de decembro, ambos inclusive, de 2019, sen que durante o devandito prazo se presentase ningunha reclamación, entendese aprobado definitivamente, o que se fai saber aos efectos oportunos. As Neves, a 5 de decembro de 2019. O Alcalde-Presidente, Xosé Manuel Rodríguez Méndez
ADXUDICACIÓN DE PRAZAS DO PROGRAMA “EN RUTA COA DEPO” 2019
ADMINISTRACIÓN LOCAL — Provincial — Deputación Provincial (Subvencións e axudas, 08/04/2019)

A Xunta de Goberno desta Deputación acordou na sesión do 5 de abril de 2019: 1.—Aprobar a adxudicación de 19.951 prazas do programa “En ruta coa Depo” 2019 a 296 entidades, atendendo aos criterios de prelación establecidos na base décima da convocatoria do programa: 2.—Aprobar 122 solicitudes de entidades en lista de agarda, que supoñen un total de 8.154 prazas A relación de entidades con ruta adxudicada e a de entidades rexeitadas publicaranse en www.depo. gal. Pontevedra, 05 de abril de 2019 A presidenta María del Carmen Silva Rego
CANS E GATOS ABANDONADOS NA CANCEIRA MUNICIPAL
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 11/10/2019)

Dáse conta de que se encontran na Canceira Municipal cans que contan con chip, dono e domicilio coñecido pero que non renunciaron ao animal, cos seguintes datos: DNI XXXXXXXXX Propietario Angel Florencio Emilia Julia Fugasot Balburgos DNI XXXXXXXXX Propietario Amparo Isabel Labarta Haid DNI XXXXXXXXX Propietario Janina Soad Ifkiran Diaz Masa DNI XXXXXXXXX Co fin de poder dar en adopción aos citados cans, concédese un prazo de 15 días ao propietario para que proceda á recollida ou renuncia ao mesmo, debendo identificarse debidamente coa presentación do correspondente DNI ou equivalente. Transcorrido o citado prazo sen que se proceda á recollida ou renuncia procederase a tramitar a correspondente adopción dos citados cans. O que se comunica aos efectos oportunos. Vilagarcía de Arousa, na data na sinatura dixitalizada ALCALDE-PRESIDENTE
DELEGACIÓN DE FUNCIÓNS DA ALCALDÍA POR AUSENCIA DO TERMO MUNICIPAL
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 19/08/2019)

De conformidade co disposto nos artigos 21.3 da Lei 7/1985, do 2 de abril, reguladora das Bases do Réxime Local, e 43.3, 43.4 e 47 do ROF, aprobado polo RD 2568/1986, do 28 de novembro Tendo en conta que entre os día 2 de agosto de 2019 e 6 de agosto de 2019, ambos incluídos, non estarei no Concello por viaxar para representar ao Concello de Forcarei no FESTIVAL INTERCELTICO DE LORIENT 2019, en Francia, no que estará presente a Banda de Gaitas do Concello de Forcarei. PRIMEIRO.—Delegar en D. JOSÉ MANUEL ÁLVAREZ SANMARTÍN, Concelleiro, o cargo de Alcalde – Presidente do Concello de Forcarei a tódolos efectos legais, os días comprendidos entre o 2 de agosto e o 6 de agosto de 2019, ambos incluídos. SEGUNDO.—Esta resolución surtirá efectos a partir do día seguinte da mesma, sen prexuízo da súa preceptiva publicación no Boletín Oficial da Provincia. TERCEIRO.—Dar traslado da presente resolución ao interesado, así como a oficina do Boletín Oficial da Provincia, para a súa publicación. Notifíquese esta resolución ós interesados, publíquese no Boletín Oficial da Provincia e dese conta ó Concello Pleno na primeira sesión plenaria que se celebre. En Forcarei, a 1 de agosto de 2019. Ante mín, O SECRETARIO Acctal, A ALCALDESA Asdo.: Marcelino J. Armada Fernández. Asdo: Verónica Pichel Guisnde DOCUMENTO ASINADO ELECTRÓNICAMENTE
CONVOCATORIA DE XUNTA EXTRAORDINARIA
SECCIÓN NON OFICIAL —  — Comunidade de Usuarios de Buchabade (Outros documentos, notificacións e informacións públicas, 20/11/2019)

Como membro da comunidade de usuarios de auga de Buchabade queda convocado a reunión que se vai celebrar en Casa do Pobo de Buchabade o día 30 de novembro, sábado, as 19:30 en primeira convocatoria e as 20:00 h. en segunda e coa seguinte orde do día: 1. Charla informativa sobre o estado das instalacións da nosa traída e das condicións legais que debe cumprir 2. Informe do Presidente 3. Propostas de actuación necesarias e costes previsibles 4. Adhesión a COXAPO 5. Revisión das cotas anuais 6. Rogos e preguntas. Debido a importancia dos temas a tratar e a relevancia das propostas de actuacións que temos que levar a cabo para cumprir tódolos requisitos legais obrigatorios, e sendo seu dereito e deber, faise moi importante a asistencia de tódolos usuarios. En Ponte Caldelas, a 12 de novembro do 2019. O presidente, Miguel Ángel Calviño Pérez
DH. W36.67283. SOLICITUDE DE CONSTRUCCIONES SAMUELLE, S. L., DE AUTORIZACIÓN DE OBRAS EN VIVENDA UNIFAMILIAR EN LOUREIRAL, BAÍÑA, CONCELLO DE BAIONA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 08/08/2019)

As obras solicitadas consisten na construción de piscina de 6,00x3,50 m de superficie, mediante escavación, execución de vaso de formigón armado, instalación de compartimento de equipos e acabados, en parcela de referencia catastral 54003A020002020000HY, en zona de policía e a unha distancia de 47,96 m do leito do río Baíña, no lugar Loureiral, parroquia de Baíña, concello de Baiona. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 19 de xullo de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros